作者：李裕翁
词牌/韵律：摸鱼儿

paragraphs: 计江南、许多风景，繁华只在晴昼。
些儿淡沲冲融意，到处粘花著柳。
疏雨后。
更艳艳绵绵，泼眼浓如酒。
飞浮宇宙。
但借日浮香，随烟著物，巧笔画难就。
惆怅处，曾记苏堤携手。
十年惊觉回首。
苍埃霁景成阴晦，湖水湖烟依旧。
凝望久。
问燕燕莺莺，识此年华否。
长门别有。
脉脉断肠人，柔情荡漾，长是为伊瘦。